KTC ออกหุ้นกู้ 3 ชุด รวมมูลค่า 2.17 พันลบ. ขายผู้ลงทุนสถาบัน-รายใหญ่
KTC ออกหุ้นกู้ 3 ชุด รวมมูลค่า 2.17 พันลบ. โดยชุดที่ 1 อายุ 2 ปี ดบ. 2.12% ชุดที่ 2 อายุ 3 ปี ดบ. 2.54% ชุดที่ 3 อายุ 3 ปี 4 เดือน ดบ. 2.65% ขายผู้ลงทุนสถาบัน/รายใหญ่ 29-30 มิ.ย. และ 2 ก.ค.58 ระดมทุนใช้ในการดำเนินธุรกิจ-ชำระหนี้คืนของบริษัท
24 มิ.ย. 2558

บริษัท บัตรกรุงไทย จำกัด (มหาชน) หรือ KTC ระบุว่า บริษัทได้ยื่นแบบแสดงรายการเสนข้อมูลเสนอขายหุ้นกู้ของบริษัท มูลค่าไม่เกิน 2,170 ล้านบาทแก่ผู้ลงทุนสถาบัน และ/หรือ ผู้ลงทุนรายใหญ่ เปิดจองซื้อหุ้นกู้ในระหว่างวันที่ 29-30 มิ.ย. และ 2 ก.ค. 58
โดยหุ้นกู้ชุดที่ 1 และ หุ้นกู้ชุดที่ 3 จองผ่านธนาคารกสิกรไทยที่เป็นผู้จัดการการจัดจำหน่าย ส่วนหุ้นกู้ชุดที่ 2 จองผ่านธนาคารกรุงไทย และธนาคารธนชาต ที่เป็นผู้จัดการการจัดจำหน่ายหุ้นกู้ชุดที่ 2 หุ้นกู้ดังกล่าวแบ่งออกเป็น 3 ชุดจ่ายดอกเบี้ยทุก 6 เดือนตลอดอายุหุ้นกู้
ชุดที่ 1 อายุ 2 ปี ครบกำหนดไถ่ถอนวันที่ 4 ก.ค. 2560 จำนวนเสนอขายไม่เกิน 500 ล้านบาท อัตราดอกเบี้ยคบที่ร้อยละ 2.12 ต่อปี
ชุดที่ 2 อายุ 3 ปี ครบกำหนดไถ่ถอนวันที่ 3 ก.ค.2561 จำนวนเสนอขายไม่เกิน 1,120 ล้านบาท  อัตราดอกเบี้ยคบที่ร้อยละ 2.54 ต่อปี
ชุดที่ 3 อายุ 3 ปี 4 เดือน ครบกำหนดไถ่ถอนวันที่ 7 พ.ย. 2561 จำนวนเสนอขายไม่เกิน 550 ล้านบาท  อัตราดอกเบี้ยคบที่ร้อยละ 2.65 ต่อปี
ทั้งนี้ อันดับความน่าเชื่อถือของหุ้นกู้ “A-” แนวโน้มเครดิต”คงที่” โดยบริษัท ทริสเรทติ้ง จำกัด เมื่อวันที่ 2 เม.ย.58 โดยบริษัทมีวัตถุประสงค์ในการนำเงินที่ได้จากการเสนอขายหุ้นกู้ครั้งนี้ เพื่อใช้ในการดำเนินธุรกิจและขยายธุรกิจของบริษัท รวมถึงการชำระหนี้คืนของบริษัท (Refinance)